### Beslutningstema

I denne sag besluttes, om Tønder Kommune skal købe Ribelandevej 58a i Tønder og evt. frigivelse af rådighedsbeløbet.

### Historik

Ved budgetlægningen for 2023 blev besluttet at afsætte på 2,5 mio. kr. på investeringsoversigten i 2023 til køb af [adresse] Tønder.

### Sagsfremstilling

Marcus Simonsen og [adresse] har et ønske om at flytte deres aktiviteter fra den nuværende bygning på [adresse] til Zeppelinbasens tidligere gasværk beliggende [adresse] Tønder. Der er derfor indgået forhandling om køb af ejendommen.

Bygningen er opført i 1916 og har et erhvervsareal på 1.038 m². Derudover medfølger en tidligere vagtbygning på 20 m² og en bygning på 98 m². Ingen af bygningerne har varmeinstallation. Arealet, der medfølger ved salg af bygningerne er ca. 6.000 m².

Det er aftalt med sælger, at køber kan købe ejendommen for 2,5 mio. kr. Det foreslås derfor, at Tønder Kommune køber ejendommen til denne pris, og at rådighedsbeløbet, der er optaget på investeringsoversigten, frigives.

### Økonomi

Der er på investeringsoversigten i 2023 afsat et rådighedsbeløb på 2,5 mio. kr. til køb af ejendommen.

### Lovgrundlag

Dansk Rets almindelige ulovbestemte regler om køb og salg af fast ejendom.

### Vicekommunaldirektøren indstiller,

at Tønder Kommune køber [adresse].

Beslutning fra Økonomiudvalget, 16. november 2022, pkt. 8:

Indstillingen anbefales.

Nils Larsen og Kenneth Frederiksen deltog ikke i mødet.

### Beslutning

Indstillingen godkendt.